Jupiter (Planet) - Alemannische Wikipedia

# Jupiter (Planet)

### Us der alemannische Wikipedia, der freie Dialäkt-Enzyklopedy

| Dr Artikel Jupiter (Planet) isch für d'bsunders glungeni Artikel vorgschlage worre. E Wikipedianer meint, dass dä Artikel e bsunders gueti Arbet isch un mer ne cha empfehle. Du chasch dyni Meinig dezue uf dr Kandidate Syte kundgä un abstimme.

| Der Artikel beschäftigt sich mitem Planet Jupiter, anderi Bedütige vu dem Begriff findener under Jupiter

---Sidenote START---

Jupiter in Echtfarbe, photographiert vu de Rumsonde Cassini.
Eigeschafte vum Orbit
Aphel | 816,62 Mio. km 5,459 AE
Mittlerer Radius | 778,57 Mio. km 5,204 AE
Perihel | 740,52 Mio. km 4,95 AE
numerischi Exzentrizität | 0,0489
Jupiterbahnumfang | 5,12791·109 Km
Sternjohr | 4.332,589 Däg = 11,86 Erdejohr
Synodischi Periode | 398,88 Däg
Ø Orbitalgschwindigkeit | 13,6987 km/s
Inklination | 1,30530°
Chlainster Erdabstand | 588,5 Mio. km
Größter Erdabstand | 968,1 Mio. km
Physikalischi Eigeschafte
Durmesseer am Äquator | 142984 km
Oberflächi | 61,42 Mrd. km2 (s'120,414-fache vu dr Erde)
Masse | 1,8986 × 1027 kg (317,83 Erdmasse)
Middleri Dichti | 1,326 g/cm3
Ø Fallbschlünigung an dr Oberflächi | 24,79 m/s² (s'2,53-fach vu dr Erde)
Rotationsperiodi | 9 Std. 55 Min. 30 Sek.
Nrigig vu dr Drillax | 3,13°
Albedo | 0,52
Fluchtgschwindigkeit | 59,54 km/s

Temperatur
bi 1 bar

Min | Mittel | Max
--- | --- | ---
? K | 165 K | ? K

Eigeschafte vu dr Atmosphäri
Druck | -
Wasserstoff | 89,8 %
Helium | 10,2 %
Methan | 3000 ± 1000 ppm
Ammoniak | 260 ± 40 ppm
Deuterium | 28 ± 10 ppm
Ethan | 5,8 ± 1,5 ppm
Wasser | ~4 ppm
Sustigi Date
Azahl vu dr Satellite | 63, u.a. Io, Europa Ganymed un Kallisto

| Dialäkt: Markgräflerisch (Ebringe)

Dr Jupiter, daift uf dr römisch Gott Jupiter, isch dr fümft un bi wittem grösst Planet vu unserem Sunnesystem. In dr Astronomi verwendet mer s'Zeiche fer dr Jupiter.

## [ändere] Allgmein

Dr Jupiter isch dr innerst vu dr Gasriise vum Sunnesystem un lauft uf ere annächernd chreisförmige Umlaufbahn mit ere Exzentrizität vu 0,0489 um d'Sunne. Si sunnenäxte Punkt, s'Perihel, lit bi 4,95 AE un si sunnefernste Punkt, s'Aphel, bi 5,459 AE. Si Umlaufbahn isch mit 1,305° liicht gege d'Ekliptik gneigt. Fer e Umlauf um d'Sunne benötigt dr Jupiter 11 Johr 215 Däg un 3 Stund.

Dr Jupiter isch z'Nacht vu dr Erde us mit blossem Aug z'erchenne. An sinere maximale Helligkeit gmesse isch dr Jupiter noch dr Sunne, em Mo un dŕ Venus s'vierthellst Objekt am Himmel. (Bi günstiger Planetekonstellation cha er sogar heller si als d'Venus, aber au vum Mars in bsunders nocher Opposition an Helligkeit ybertroffe werre). Doher isch er scho in dr Antike bechannt gsi. Eini vu dr erste Persone, wo dr Jupiter miteme Fernrohr bobachtet het, isch 1610 dr Galileo Galilei gsi. Debi het er die vier grösste Jupitermönd Ganymed, Kallisto, Io un Europa entdeckt. Sälli vier Mönd werre ihm z'Ehre au als Galilei'schi Mönd bezeichnet. Dr Galilei het dodemit die erst eidütig Bewegig vu Himmelschörper entdeckt, wo nit direkt um d'Erde zentriert isch. S'isch under anderem sälli Entdeckig gsi, wo zue sinere Understützig vum heliozentrische Weltbild gfüehrt un ihn in Schwirigkeite mit dr Inquisition broocht het.

Dr Jupiter zellt zue de ussere Gruppe vu dr masseriiche Gasriise, wo nooch ihm als die jupiterähnliche (iovianische) Planete bezeichnet werre. E gnaueri Beschribig vu sinem Ufbau findet sich im entsprechende Abschnitt.

Dr Jupiter isch dr bi wttem masseriichst Planet in unserem Sunnesystem. Er bsitzt 2,5 mol sovil Masse wie alli 8 andere Planete zämme. Si Massi reicht sogar us, d'Sunne ins Schlingere z'bringe: Dr gmeinsam Schwerpunkt vum Jupiter un dr Sunne lit ebba 1,068 Sunneradie usserhalb vum Sunnezentrum (un dodemit oberhalb vu dr Sunneoberflächi).

Dr Jupiter isch aber nit bloss dr schwerst, sundern mit eme Äquatordurmesser vu ebba 143.000 km au dr grösst Planet vu unserem Sunnesystem. Er het mit 1,326 g/cm3 wie alli Gasriise e gringi middleri Dichti. Interessanterwiis besitzt dr Jupiter fast d'Maximalusdähnig vume "chalte" us Wasserstoff bestehende Chörper. Chalt meint in dem Zämmehang e Himmelschörper, wo nit wie e Stern Wasserstoff zue Helium verbrennt. Chörper us Wasserstoff mit meh Massi wie dr Jupiter besitze uf Grund vu ihrer erhöhte Gravitation e chleiners Volume. Sonigi Objekt nennt mer ab ere Masse vu 13 Jupitermasse au Bruni Zwerg oder im angelsäxische Sprochrum "failed stars", wil ab sällere Grössi scho Fusionsprozesse ablaufe chänne, numme erst ab ebba 70 Jupitermasse aber au e Proton-Proton-Fusion.

Trotz sinere enorme Grössi isch dr Jupiter in unserem Sunnesystem dr sich am schnellste drillend Planet. Er vollendet e Rotationsperiodi in wäniger wie 10 Stunde, was uf Grund vu dr Fliehchräfte e Abflachig vum Jupiter an dr Pole un d'Entstehig vume "Buuch" am Äquator zur Folg het. D'Abflachig cha liicht miteme Amateurteleskop beobachtet werre.

## [ändere] Ufbau

### [ändere] Atmosphäri

Hauptbestanddeil vu dr Atmosphäri sin Wasserstoff, Helium un in gringerer Mengi Ammoniak un Methan. Deswittere sin Spure vu Sürstoff, Chohlestoff, Schwäfel, Neon un fast allene andere Elemente gfunde worre. D'Atmosphäri beinhaltet usserdem Spure vu Ammoniak, Wasser, Schwäfelwasserstoff, Oxide un Sulfine. Die usserste Schichte vu dr Atmosphäri beinhalte Kristalle us gfrorenem Ammoniak. Insgsamt gliicht im Jupiter si Zsämmesetzig sehr dr Gasschibe, us dere sich vor öppe 4,5 Milliarde Johre d'Sunne entwicklet het. Ähnlichkeite im Ufbau zum Saturn len sich erchenne, während die beide andere Gasriise Uranus un Neptun meh Adeile an schwerere Elemente besitze. D'Atmosphäri goht ohni Phaseybergang mit zuenämmender Diefi in e flüssige Zuestand yber, wil sich dr Druck yber dr kritisch Punkt vum Atmosphäregas erhöht.

Uffällig sin die helle un dunkle Bänder un dr Gross Rot Fleck - e riisige Antizyklon, wo in sinere Längsrichtig zwei Erddurmesser gross isch. Er isch sehr stabil un wird scho sit 300 Johre mit numme liichte Veränderige bobachtet. Zum Vergliich: Uf dr Erde löse sich Windwirbel in dr Atmosphäre yblicherwiis innerhalb vu einige Wuche wiider uf. Dr Gross Rot Fleck isch ufgrund vu sinere Grössi scho ime Amateurteleskop sichtbar.

Dr Jupiter underlit nooch nöiere Forschigsergäbnisse ime circa 70-jährige Klimazyklus (entspricht sex Jupiterjohr). In dem Zittruum chummt's zue dr Usbildig vu etliche Wirbelstürm - Zyklone un Antizyklone, wo noch gwisser Ziit wiider zerfalle. Zuedem verursacht s'Abflaue vu dr grosse Stürm Temperaturunderschiide zwische dr Pole un em Äquator vu bis zue 10 °C, wo bisher wäge dr ständige Gasvermischig dur d'Stürm verhinderet worre sin.

Bis zum Johr 2011 sotte die meiste Wirbelstürm ufem Jupiter vorybergehend verschwunde si. Allerdings dürft dr Gross Rot Fleck d'Entwicklig ufgrund vu sinere grosse Energi yberläbe. Die letzt Klimaveränderig vu dere Art uf em Jupiter het 1939 bobachtet werre chänne.

Gasplanete wie dr Jupiter bziege ä Dail vu ihrer Energi us de adiabatische Kontraktion vum Gases. Dur die dorus resultierend Temperaturerhöhig stigt dr Druck, bis dr Planet sich im Gliichgwicht befindet. Säller Prozess wird Kelvin-Helmholtz-Mechanismus gnennt. Die so entstehend Wärmi wird langsam in dr Weltruum abgstrahlt. Deshalb schrumpft dr Planet beständig. Dr Jupiter beziegt us dere Kontraktion e Energi vu öppe 400 Milliarde Watt, was in etwa dere Energi entspricht, wo er dur die absorbiert Sunneistrahlig erhaldet.

### [ändere] Innerer Planeteufbau

Mit zuenämmender Diefi vu dr Atmosphäri isch dr Wasserstoff, us dem dr Jupiter zue dr Hauptsach bestoht, ufgrund vum hoche Druck flüssig, aber ohni Phaseybergang, so dass chei definierti Oberflächi existent isch, wil dr Druck vu dr Atmosphäri in dr Diefi jensits vum kritische Punkt astigt. Under dene Bedingige isch d'Underschidig zwische Gas un Flüssigkait nimmi megli. Ab öppe 25 % vum Jupiterradius goht dr Wasserstoff bime Druck jensits vu 300 Millione Erdatmosphäre in e metallischi Form yber. S'wird vermuetet, dass dr Jupiter underhalb vu dere metallische Wasserstoffschicht e Gstei-Iis-Chern het, wo us schwere Elemente bstoht.

## [ändere] Ringe

Dr Jupiter het e sehr schwach usprägts Ringsystem, wo scho sit dr Pioneer 11-Mission 1974 vermuetet worre isch un 1979 vu Voyager 1 erstmols het photographiert werre chänne. Wie d'Sonde am 5. März 1979 in dr Jupiterschatte itaucht isch, sin si im Gegeliecht z'erchenne gsi.

Langi Ziit isch d'Herkunft vu dr Ring ubechannt bliibe un e erdbundini Bobachtig het sich as usserordetlich schwirig erwiise, wil d'Ringe us Staubchörnli bestehn, wo zum Grossdeil nit grösser sin wie d'Rauchpartikel im Rauch vu ere Zigarette. Dezue chummt, dass d'Staubdeilli nochzue schwarz sin: Si hän e Albedo vu ledigli 0,05.

E wittere Grund fer die gringe Usmasse vu dr Ringe isch d'Datsach, dass sich d'Ringe langsam spiralförmig uf dr Jupiter zuebewege un schliessli vu ihm „ufgsügt“ werre. Die spiralförmig Rotation het underschidlichi Ursache. Zum eine bewirkt s'starch Magnetfeld vum Jupiter e elektrischs Uflade vu dr Staubdeilli. Sälli stosse mit andere gladene Deilli wo dr Jupiter zum Bispil ussem Sunnewind ifangt zämme, was schliessli zue ere Abbremsig vu dr Deilli füehrt. E zweite Effekt, wo e Abbremsig vu dr Staubpartikel bewirkt, isch d'Absorption un aschliessendi Reemission vu Liecht. Debi verliere d'Staubpartikel Bahndrillimpuls. Der Effekt nennt mer Poynting-Robertson-Effekt. Baidi Effekt zämme bewirke, dass dr Staub innerhalb vume Zittruum vu öppe 100.000 Johr us dr Ringe verschwindet.

Dr Ursprung vu dr Ringe het erst dur d'Galileo-Mission chlärt werre chänne. Dr fein Staub stammt wohrschins vu dr chleine felsige Mönd vum Jupiter. Die Mönd werre ständig vu chleine Meteorite bombardiert. Dur die gring Schwerchraft vu dr Mönd wird e Grossdeil vum Uswurf in d'Jupiterumlaufbahn gschlüderet un füllt demit d'Ringe ständig wiider uf.

Dr Hauptring (Main Ring) zum Bispil bestoht ussem Staub vu dr Mönd Adrastea un Metis. Zwei witteri schwächeri Ringe (Gossamer-Ring) schliesse sich noch usse hi a. S'Material fer sälli Ringe stammt hauptsächli vu dr Thebe un dr Amalthea. Usserdem het noch e extrem dünne Ring in ere ussere Umlaufbahn entdeckt werre chänne. Säller Ring umchreist dr Jupiter in gegelaifiger Richtig. Dr Ursprung vu dem Ring isch no nit chlärt. S'wird aber vermuetet, dass er sich us interplanetarem Staub zämmesetzt.

Innerhalb vum Hauptring brfindet sich r Halo us Staubchörner. Säller erstreckt sich ime Biit vu 92.000 bis 122.500 km, gmesse vom Zentrum vum Jupiter. Dr Hauptring erstreckt sich vu oberhalb vu dt Halogrenze ab 130.000 km bis etwa an d'Umlaufbahn vu dr Adrastea. Oberhalb vu dr Umlaufbahn vu dr Metis nimmt d'Stärchi vum Hauptring merkli ab. D'Dicki vum Hauptring isch gringer wie 30 km.

Dr vu dr Amalthea gspiist inner Gossamer-Ring längt vu dr ussere Grenze vum Hauptring bis zue dr Amalthea ihrer Umlaufbahn bi öppe 181.000 km vum Jupiterzentrum. Dr usser Gossamer-Ring längt vu 181.000 km bis öppe 221.000 km un lit demit zwische dr Umlaufbahne vu dr Amalthea un dr Thebe.

## [ändere] Magnetfeld

Magnetosphäre vum Jupiter

Jupiter het ä sehr usprägts Magnetfeld. D'Stärchi vum Feld btrait uf Wolkehöchi etwa 1,2×10-3 Tesla. Es isch somit fast 10 mal so starch wie s'Erdmagnetfeld un enthaltet etwa die 20.000fache Energi vum Erdmagnetfeld. Der magnetisch Nordpol vum Jupiter lit in de Nächi vu sinem geographische Südpol. D'Ax vum Nordpol isch um 11° in Relation zue sinere Rotationsax gnaigt. Die fiktiv Ax zwischem magnetische Nordpol un em magnetische Südpol goht nit direkt dur's Zentrum vum Planet, sundern liicht dra vorbi, ähnli wie's bi de Erde de Fall isch.

Die genaue Entstehung des Magnetfeldes ist bei Jupiter noch ungeklärt, jedoch gilt als gesichert, dass der metallische Wasserstoff sowie die schnelle Rotationsperiode Jupiters eine entscheidende Rolle spielen.

Auf der sonnenzugewandten Seite erstreckt sich das Magnetfeld etwa 6 Millionen km weit in das Weltall, während es auf der der Sonne abgewandten Seite gut 700 Millionen km ins Weltall hinausreicht. Der Grund für diese Asymmetrie ist der Sonnenwind, der eine Stoßfront bildet. Dadurch wird aus Sicht der Sonne das Magnetfeld vor dem Planeten gestaucht und dahinter gedehnt. Die ständige Wechselwirkung mit dem Sonnenwind führt dazu, dass die genauen Ausmaße des Magnetfeldes stark schwanken können, daher sind die hier genannten Werte als ungefähre Richtwerte zu verstehen. Besonders stark können etwaige Fluktuationen auf der sonnenzugewandten Seite sein. Bei schwachem Sonnenwind kann das Magnetfeld dort bis zu 16 Millionen km weit ins All reichen. Die Fluktuationen des Magnetfeldes wurden unter anderem von den beiden Voyager Sonden untersucht.

De vum Magnetfeld ignumme Rum nennt mer Magnetosphäre. D'Magnetosphäre vum Jupiter isch mit 20 Millione km Durmesser derart groß, dass si am irdische Nachthimmel die drifach Flächi vu de Sunne oder vum Mond innähm, sofern si leuchte dät.

S'starch Magnetfeld fangt bständig gladeni Dailli i, so dass sich Ring un Schibe us gladene Dailli um de Jupiter bilde. Sälli gladene Dailli chänne zum Bispil ussem Sunnewind stamme. Ä vergliichbare Effekt findet sich uf de Erde in Form vum van-Allen-Gürtel. Ä witteri Quelle fer gladeni Dailli sin d'Mond vum Jupiter. So findet mer bispilswiis ä Ring us gladene Schwäfelatome um Io rum, während sich um Europa rum ä Torus us Wassermoleküle bildet het.

Dur Fluktuatione im Magnetfeld entstoht ständig Strahlig wo vum Jupiter usgoht. Sälli sognennt Synchrotronstrahlig cha im Dezimeterwellenbriich gmesse werre un feehrt au zur Wasserverdampfig uf Europas Oberflächi.

S'Magnetfeld losst sich grob in dri Dail idaile: De inner Briich isch ringförmig un erstreckt sich etwa 20 Jupiterradie wit. Innerhalb vu dem Dail len sich underschidlichi Regione underschiide, wo dur verschideni Elektrone- un Protonekonzentratione defineert sin. De mittler Dail vum Magnetfeld erstreckt sich vu 20 Jupterradie bis etwa 50 Jupiterradie. Der Dail isch dur schnelli Rotation um Jupiter un dodemit hochi Fliehchräft schibeförmig abplattet. Die usser Region vum Magnetfeld isch vor allem dur d'Wexelwirkig vum Magnetfeld mitem Sunnewind prägt un ihr Form demit abhängig vu dem sinere Stärchi.

## [ändere] Rotationsverhalte

De Jupiter roteert nit wie ä starre Körper. Die Äquatorregione bnötige fer ä Rotation 9 h 50 m 30 s un d'Polregione 9 h 55 m 41 s. D'Äquatorregione werre als System I un d'Polregione als System II bzaichnet. Im Jupiter si Rotationsax isch debi nur sehr gring um 3,13° gege si Umlaufbahn um d'Sunne gnaigt. De Jupiter het somit im Gegesatz zue andere Planete chaini usprägte Johrszitte.

## [ändere] Funktion

Der Jupiter het ä wohrschins wichtigi Funktion in unserem Sunnesystem. Wil er masseriicher wie alli andere Planete zsämme isch, domineert er d'Dynamik im Sunnesystem. Er stabiliseert dur si Masse zum aine de Asteroidegürtel, zum andere reduzeert er d'Zahl vu de Komete, wo ins inner Sunnesystem vordringe. Ohni de Jupiter dät wohl alli 100.000 Johr ä Asteroid ussem Asteroidegürtel oder ä Komet d'Erde treffe un zmindist komplexers Läbe zimli uwohrschinli mache.

## [ändere] Mönd

Ibersicht vu allene Jupitermonde: Liste vu de Jupitermond

Jupiter bsitzt 63 bchannti Monde (Stand: Mai 2004). Si chönne in mehreri Gruppe underdailt werre:

Die Galileische Mönd Io, Europa, Ganymed un Kallisto mit Durmesser zwische 3122 km un 5262 km (Erddurmesser 12.756 km) sin 1610 uabhängig vunänander dur Galileo Galilei un Simon Marius entdeckt worre, alli andere Mond mit Usnahm vu de 1892 entdeckte Amalthea erst im 20. oder 21. Jahrhundert. Die Galileische Mond sin die größte Jupitermonde mit Dimensione und Aigeschafte vu terrestrische (erdähnliche) Planete un hän planetenochi, nur wänig gnaigti Bahne. Des trifft au uf Metis, Adrastea, Amalthea un Thebe zue, die aber mit Größe vu 20 km bis 131 km wesentli chlainer sin. Mer vermuetet, dass die innere acht Mond glichzittig mitem Jupiter entstande sin.

Io het ä Durmesser vu 3160 km un umchraist de Jupiter ime Abstand vu 421 600 km. Si bstoht us eme Iisechern un eme Mantel. Io bsitzt ä extrem dünni Atmosphäre wo us Vulkangase bstoht. Ufgrund vu Uffhaizig durch Gezitteriibig isch si geologisch sehr aktiv un het uf ihrer Oberflächi zahlriichi Vulkan.

Europa bsitzt ä Iisechern un ä Staimantel, über dem ä 100 km dicki Schicht us Wasseriis lit. Die undere 90 km vu sällere Schicht sin villiicht ä Salzwasserozean. Ihr Durmesser betrait 3138 km, ihr Entfernig zum Jupiter 670.900 km.

Ganymed bfindet sich in ere Entfernig vu 1.070.000 km. Si Durmesser lit bi 5268 km. Er bstoht us eme Iisechern, eme Felsmantel un eme Iismantel, userdem besitzt er ä aiges Magnetfeld.

Kallisto het ä Durmesser vu 4806 km un het ä Abstand vu 1.883.000 km zu Jupiter. Si bstoht us eme Iis-Stai-Gmisch un ere Iichruste.

Die restliche Mond sin chlaini bis chlainsti Objekt mit Radie zwische 1 km un 85 km, wo vermuetli vum Jupiter igfange worre sin. Si trage dailwiis noch Zahlecodes als vorläufigi Nämme, bis si vu de Internationale Astronomische Union IAU endgültig daift werre.

## [ändere] Sichtbarkait

Hauptartikel: Jupiterpositione bis 2021

In dr folgende Tabelle sin d'Sichtbarkeite vum Jupiter fer d'Johre 2004 bis 2010 agäbbe. Näbenem Datum vu dr Opposition isch jewils au die schinbar Helligkeit, dr Abstand zue dr Erde un dr Winkeldurmesser vum Jupiter bi dr Opposition agäbbe.

Stationär, no rucklaifig | Opposition | Oppositionsentfernig | Oppositionshelligkeit | Winkeldurmesser | Stationär, no rächtlaifig | Konjunktion zue de Sunne
--- | --- | --- | --- | --- | --- | ---
4. Jänner 2004 | 4. März 2004 | 4,42570 AE | -2,5 mag | 44,5" | 5. Mai 2004 | 21. September 2004
2. Februar 2005 | 3. April 2005 | 4,45664 AE | -2,5 mag | 44,19" | 5. Juni 2005 | 23. Oktober 2005
5. März 2006 | 4. Mai 2006 | 4,41269 AE | -2,5 mag | 44,63" | 6. Juli 2006 | 21. November 2006
6. April 2007 | 5. Juni 2007 | 4,30436 AE | -2,6 mag | 45,75" | 7. August 2007 | 23. Dezember 2007
9. Mai 2008 | 9. Juli 2008 | 4,16097 AE | -2,7 mag | 47,33" | 8. September 2008 | 24. Jänner 2009
15. Juni 2009 | 14. August 2009 | 4,02777 AE | -2,9 mag | 48,89" | 13. Oktober 2009 | 28. Februar 2010

## [ändere] Kulturgschicht

In de Astrologi stoht Jupiter under anderem fer Expansion, Glück, Religion un Philosophie. Jupiter wird im Element Fyr, im Sternzaiche Schütze un im 9. Hüs zuegordnet. Obwohl er nit so hell wie d'Venus isch, het mer de Planet im Aldertum mitem Göttervadder glichgesetzt, wil er anderst als d'Venus als hellste Stern die ganz Nacht bherrsche cha und anderst als de Mars ibers Johr chaini große Helligkaitsunderschiid zaigt, worus mer scho im Aldertum de Jupiter fer de Herrscher under de Planete ghalde het.

## [ändere] Lueg au

- Shoemaker-Levy 9
- Asteroidengürtel
- Trojaner (Astronomie)

## [ändere] Weblinks

| Wytere multimediale Inhalte bi de Commons: „Jupiter (Planet)“.

- Raumfahrer.net: Planet Jupiter
- Bericht zur Entdeckung von Jupitermonden
- NASA: Jovian Satellite Fact Sheet (Englisch)
- Liste der Jupitermonde (Englisch)
- Beschreibung Jupiters

## [ändere] Videos

Real Video (Us de Fernsehsendig Alpha Centauri):

- Was nützt uns Jupiter?

Vun "http://als.wikipedia.org../../../j/u/p/Jupiter_%28Planet%29_2751.html"

Kategorie: Wikipedia:Bsunders glungeni Artikel Kandidat | Artikel auf Markgräflerisch | Jupiter (Planet) | Planet

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Afrikaans
- Anglo Saxon
- العربية
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Gaeilge
- Gàidhlig
- Galego
- ગુજરાતી
- עברית
- Hrvatski
- Magyar
- Bahasa Indonesia
- Ilokano
- Ido
- Íslenska
- Italiano
- 日本語
- ქართული
- 한국어
- Kernewek
- Latina
- Lietuvių
- Latviešu
- Македонски
- मराठी
- Bahasa Melayu
- Malti
- Nederlands
- Norsk (nynorsk)
- Norsk (bokmål)
- Kapampangan
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- Тоҷикӣ
- ไทย
- Tagalog
- Türkçe
- Oyghurque
- Українська
- Tiếng Việt
- 中文
- Bân-lâm-gú
- 粵語